CELEX: 32012R0333
Language: hu
Date: 2012-04-19 00:00:00
Title: A Bizottság 333/2012/EU végrehajtási rendelete ( 2012. április 19. ) kálium-diformiát készítmény valamennyi állatfaj takarmány-adalékanyagaként történő engedélyezéséről és a 492/2006/EK rendelet módosításáról  EGT-vonatkozású szöveg

20.4.2012   
            
            
               HU
            
            
               Az Európai Unió Hivatalos Lapja
            
            
               L 108/3
            
         A BIZOTTSÁG 333/2012/EU VÉGREHAJTÁSI RENDELETE
   (2012. április 19.)
   kálium-diformiát készítmény valamennyi állatfaj takarmány-adalékanyagaként történő engedélyezéséről és a 492/2006/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.
            
         
               (2)
            
            
               A kálium-diformiát (CAS-szám: 20642-05-1) takarmány-adalékanyagként való felhasználását valamennyi állatfajnál – a 70/524/EGK irányelvnek megfelelően – a 492/2006/EK bizottsági rendelet (3) időbeli megkötés nélkül engedélyezte. Az említett adalékanyagot ezt követően – az 1831/2003/EK rendelet 10. cikke (1) bekezdésének megfelelően – mint meglévő terméket felvették a takarmány-adalékanyagok közösségi nyilvántartásába.
            
         
               (3)
            
            
               Az 1831/2003/EK rendelet 10. cikkének a 7. cikkel összefüggésben értelmezett (2) bekezdésének megfelelően kérelmet nyújtottak be a kálium-diformiát mint valamennyi állatfaj takarmány-adalékanyagának az újraértékelésére, kérelmezve az adalékanyagnak a „technológiai adalékanyagok” adalékanyag-kategóriába való sorolását. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: a Hatóság) 2011. december 13-i véleményében (4) megállapította, hogy a javasolt használati feltételek mellett a kálium-diformiát nincs káros hatással az állatok és a fogyasztók egészségére, illetve a környezetre, és ez az adalékanyag hatékonyan növeli a nyers hal és halmelléktermékek tárolási idejét. A Hatóság arra a következtetésre jutott, hogy megfelelő védintézkedések megtétele mellett nem merülhetnek fel a felhasználót érintő biztonsági problémák. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (5)
            
            
               A kálium-diformiát értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.
            
         
               (6)
            
            
               Az e rendelet szerinti új engedély megadása következtében a 492/2006/EK rendelet 3. cikkét és III. mellékletét el kell hagyni.
            
         
               (7)
            
            
               Mivel a takarmány-adalékanyag engedélyezési feltételeinek módosítására nem biztonsági okokból kerül sor, indokolt átmeneti időszakot engedélyezni a 492/2006/EK rendelettel engedélyezett készítményt tartalmazó előkeverékek és összetett takarmányok meglévő készleteinek felhasználására.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „technológiai adalékanyagok” adalékanyag-kategóriába és a „tartósítószerek” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   A 492/2006/EK rendelet 3. cikke és III. melléklete hatályát veszti.
   3. cikk
   E rendelet hatálybalépését megelőzően a 70/524/EGK irányelvnek megfelelően címkézett, kálium-diformiátot tartalmazó, a 492/2006/EK rendelettel engedélyezett előkeverékek és összetett takarmányok továbbra is forgalomba hozhatók és felhasználhatók a meglévő készletek kimerüléséig.
   4. cikk
   Ez a rendelet az Európai Unió Hivatalos Lapjában történő kihirdetése utáni huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 19-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 270., 1970.12.14., 1. o.
   
      (3)  HL L 89., 2006.3.28., 6. o.
   
      (4)  EFSA Journal 2012; 10(1):2530.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb tartalom
               
               
                  Legnagyobb tartalom
               
               
                  Egyéb rendelkezések
               
               
                  Engedélyezési időszak
               
            
                  mg hatóanyag/kg 12 %-os nedvességtartalmú teljes értékű takarmányban
               
            
                  
                     Kategória: technológiai adalékanyagok. Funkcionális csoport: tartósítószerek
                  
               
            
                  1a237a
               
               
                  —
               
               
                  Kálium-diformiát
               
               
                  
                               
                           
                           
                              
                                 Az adalékanyag összetétele
                              
                              
                                           
                                       
                                       
                                          Kálium-diformiát: 50 ± 5 %,
                                       
                                    
                                           
                                       
                                       
                                          Víz: 50 ± 5 %.
                                       
                                    
                        
                               
                           
                           
                              
                                 A hatóanyag jellemzése
                              
                              Kálium-diformiát
                              CAS-szám: 20642-05-1
                              C2H3O4K
                              Előállítás kémiai szintézissel
                           
                        
                               
                           
                           
                              
                                 Analitikai módszer
                                  (1)
                              
                              
                                           
                                       
                                       
                                          A kálium meghatározása a takarmány-adalékanyagban:
                                          EN ISO 6869: atomabszorpciós spektrometria (AAS) vagy EN 15510 szabvány; induktív csatolású plazmás atomemissziós spektrometria (ICP-AES)
                                       
                                    
                                           
                                       
                                       
                                          Összformiáttartalom meghatározása a takarmány-adalékanyagban: EN ISO 15909: fordított fázisú HPLC-UV
                                          Az adalékanyag és az előkeverékek összformiáttalmának meghatározása:
                                          UV-detektoros vagy törésmutató detektoros nagy teljesítményű folyadékkromatográfia (HPLC-UV/RI) vagy elektromos vezetőképességen alapuló detektort használó ionpár-kromatográfia (IC/ECD)
                                       
                                    
                        
               
                  Valamennyi állatfaj
               
               
                  —
               
               
                  —
               
               
                  —
               
               
                  
                              1.
                           
                           
                              Csak takarmányként használt nyers halakhoz és halmelléktermékekhez való felhasználásra, nyers hal kilogrammonként maximum 9 000 mg kálium-diformiát hatóanyag tartalommal
                           
                        
                              2.
                           
                           
                              A sertéstakarmányban használt, különböző forrásokból származó kálium-diformiát összmennyisége nem haladhatja meg a teljes takarmányban megengedett maximális szintet, amely 18 000 mg/kg teljes takarmány az elválasztott malacok esetében, és 12 000 mg/kg teljes takarmány a kocák és hízósertések esetében
                           
                        
                              3.
                           
                           
                              A használati utasításnak tartalmaznia kell az alábbi szöveget:
                              „A kálium-formiát maximálisan megengedett szintű használata mellett egyéb szerves savak használata ellenjavalt”.
                           
                        
                              4.
                           
                           
                              
                                 „Biztonsági utasítás: az anyag kezelésekor védőmaszk, védőszemüveg és kesztyű viselése kötelező”.
                              
                           
                        
               
                  2022. május 11.
               
            
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx